Overwatch 2

Overwatch 2 on Blizzard Entertainmentin kehittämä ensimmäisen persoonan ammuntapeli ja jatko-osa vuoden 2016 videopelille Overwatch. Peli julkistettiin virallisesti BlizzConissa 1. marraskuuta 2019. Sen ilmoitettiin käyttävän samaa pelimoottoria ja ”jaettua moninpeliympäristöä” kuin alkuperäisen Overwatchin kanssa, jotta pelaajat voisivat toisiaan vastaan pelatessaan säilyttää kaikki molemmista peleistä avatut ominaisuudet. Overwatch 2 sisältää kaikki vanhat sekä myös uusia hahmoja, karttoja ja PvP-pelimuotoja, mutta lisää peliin myös uusia tarinaan perustuvia PvE-pelimuotoja ja tukee sitä varten myös laajempien karttojen käyttöä.

Overwatch 2 varhaisjulkaistiin Windowsille, Xbox Onelle ja Xbox Series X/S:lle 4. lokakuuta 2022.

Pelaaminen

Pelimuodot 

Alkuperäisestä Overwatchista tutut PvP-pelimuodot Practice, Quick Play, Arcade, ja Competitive sekä tehtävät Assault, Escort, Capture the Flag, Control ja Capture & Escort tekevät paluun. Lisäksi esitellään uusi tehtävä: Push, jossa joukkueet taistelevat robotista, joka hallintaan saamisen lisäksi on saatava toimitetuksi vastustajan tiimin puolelle. Push tulee yhdeksi vakiotehtäväksi Quick Play- ja Competitive-muotoihin Overwatch Leagueen.

Overwatch 2:ssa on myös PvE-pelimuotoja, joka muistuttavat pelaamistavoiltaan alkuperäiseen Overwatchiin julkaistuja tapahtumia. PvE-pelimuotoihin kuuluu neljän pelaajan tehtäviä, joissa taistellaan tietokoneohjattuja EPH-hahmoja vastaan. Pelaajat pystyvät keräämään kokemuspisteitä käyttämälleen hahmolle ja avaamaan uusia passiivisia taitoja, jotka tehostavat sankarin nykyisiä kykyjä. Ainakin kaksi PvE-pelimuotoa tulevat olemaan tarinaan perustava tehtävämuoto, jossa sankarien käyttö rajoittuu Overwatchin tarinaan perustuvien tehtävien mukaan, ja sankaritehtävät, joissa voi käyttää mitä tahansa sankaria useita vihollisaaltoja vastaan millä kartalla tahansa.

Pelihahmot 
Peli tulee sisältämään sekä alkuperäisen Overwatchin kaikki 32 hahmoa että uusia hahmoja. Lisäksi osaa vanhojen hahmojen luokituksista ja kyvyistä on muutettu. Kaksi uutta hahmoa, Sojourn ja Junker Queen, tulivat pelattaviksi beetatestauksen aikana. Ja kolmas uusi hahmo, Kiriko, pelin ensimmäisellä kaudella. Sen jälkeen on julkaistu aina yksi uusi hahmo joka kausi.

Hahmot lajitellaan kolmeen ryhmään:
 Damage (): Ashe (ja B.O.B.), Bastion, Cassidy, Echo, Genji, Hanzo, Junkrat, Mei, Pharah, Reaper, Soldier: 76, Sojourn, Sombra, Symmetra, Torbjörn, Tracer ja Widowmaker
 Tank (): D.Va, Doomfist, Junker Queen, Orisa, Ramattra, Reinhardt, Roadhog, Sigma, Winston, Wrecking Ball ja Zarya
 Support (): Ana, Baptiste, Brigitte, Kiriko, Lúcio, Mercy, Moira ja Zenyatta

Pelin hahmoilla on omat tarinansa ja he tulevat eri puolilta maailmaa.

 Alankomaat – Sigma
 Australia – Junker Queen, Junkrat ja Roadhog
 Brasilia – Lúcio
 Egypti – Ana ja Pharah
 Etelä-Korea – D.Va
 Haiti – Baptiste
 Horizon Lunar Colony – Winston ja Wrecking Ball
 Intia – Symmetra

 Irlanti – Moira
 Iso-Britannia – Tracer
 Japani – Genji, Hanzo ja Kiriko
 Kanada – Sojourn
 Kiina – Mei
 Meksiko – Sombra
 Nigeria – Doomfist
 Numbani – Orisa

 Ranska – Widowmaker
 Ruotsi – Brigitte ja Torbjörn
 Saksa – Reinhardt
 Sveitsi – Mercy
 Venäjä – Zarya
 Yhdysvallat – Ashe, Cassidy, Reaper ja Soldier: 76
 Ei kansalaisuutta – Bastion, Echo, Ramattra, Zenyatta

Rahoitus 
Toisin kuin edeltäjänsä, Overwatch 2 on ilmaiseksi pelattava. Overwatch 2 luopuu myös loot box -järjestelmästä ja siirtyy battle pass -järjestelmään pelin rahoittamiseksi. Battle pass -järjestelmässä kerätään tasoja pelaamalla ja edetään polkua, josta avataan pelin esineitä tai muuta. Overwatch 2:ssa osa pelihahmoista on saatavissa vain maksullisille pelaajille.

Ääninäyttelijät

Lähteet 

Blizzard Entertainment
Nintendo Switch -pelit
PlayStation 4 -pelit
PlayStation 5 -pelit
Windows-pelit
Xbox One -pelit
Xbox Series X- ja Series S -pelit
Ensimmäisen persoonan ammuntapelit
Yhdysvalloissa kehitetyt videopelit